

**Қазақстан Республикасы Премьер-Министрінің алғысы туралы**

Қазақстан Республикасы Үкіметінің қаулысы 2001 жылғы 24 қазан N 1362.

      1. Қазақстан Республикасының азаматтарын және шетел азаматтарын

      моральдық көтермелеу шарасы Қазақстан Республикасы Премьер-Министрінің

      алғысы болып табылады деп белгіленсін.

      2. Қазақстан Республикасы Премьер-Министрінің Алғысын (бұдан әрі -

      Алғыс) жариялау үшін мыналар:

      1) Қазақстан халқының игілігі жолындағы көп жылғы және тиімді қызметі;

      2) қызметтік міндеттерді үлгілі орындауы, мүлтіксіз мемлекеттік

      қызметі және жұмыстағы басқа да жетістіктері;

      3) Қазақстан Республикасының Премьер-Министрі тапсырған айрықша

      маңызды және күрделі тапсырмаларын орындауы;

      4) Қазақстанмен достық қатынастарды дамытудағы зор үлесі;

      5) Қазақстанның экономикалық дамуына жәрдемдесуі негіз болып табылады.

      3. Алғыстың ресми мәтіні:

      1) мемлекеттік немесе орыс тілдерінде жасалады;

      2) Қазақстан Республикасының Премьер-Министрі қол қояды;

      3) оны Премьер-Министр немесе ол уәкілеттік берген басқа да лауазымды

      адамдар тапсырады.

      4. Алғыс:

      1) азаматтың еңбек кітапшасына, мемлекеттік қызметшінің жеке ісіне

      (қызметтік тізіміне), әскери қызметшінің жеке басын куәландыратын құжатына

      енгізіледі;

      2) Қазақстан Республикасының Үкіметі Аппаратының тиісті құрылымдық бөлімшесінде тіркеледі.

      Ескерту. 4-тармаққа өзгеріс енгізілді - ҚР Үкіметінің 17.03.2023 № 236 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      5. Осы қаулы қол қойылған күнінен бастап күшіне енеді.

      Қазақстан Республикасының

      Премьер-Министрі

      Мамандар:

      Багарова Ж.А.,

      Қасымбеков Б.А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК